**ՀԻՄՆԱՎՈՐՈՒՄ**

**«ԱԲՈՎՅԱՆ ՀԱՄԱՅՆՔԻ ՄԱՅԱԿՈՎՍԿԻ ԳՅՈՒՂՈՒՄ ԳՏՆՎՈՂ 07-043-0103-0041 ԿԱԴԱՍՏՐԱՅԻՆ ԾԱԾԿԱԳՐՈՎ ՀՈՂԱՄԱՍԻ ՆՊԱՏԱԿԱՅԻՆ ՆՇԱՆԱԿՈՒԹՅՈՒՆԸ ՓՈՓՈԽԵԼՈՒ ՄԱՍԻՆ» ԱԲՈՎՅԱՆ ՀԱՄԱՅՆՔԻ ԱՎԱԳԱՆՈՒ ՈՐՈՇՄԱՆ ՆԱԽԱԳԾԻ ԸՆԴՈՒՆՄԱՆ**

Աբովյան քաղաքի Մայակովսկի գյուղում գտնվող, քաղաքացու սեփականություն հանդիսացող (հիմք՝ 2019 թվականի ապրիլի 12-ի N 12042019-07-0012 վկայական) 07-043-0103-0041 կադաստրային ծածկագրով 0,10 հեկտար մակերեսով հողամասը հանդիսանում է գյուղատնտեսական նշանակության այլ հողատեսք։

Հողամասը գտնվում է Մայակովսկի գյուղի վարչական տարածքի հյուսիսային մասում։ Հողամասի սեփականատերը ցանկանում է սահմանված կարգով կառուցել հասարակական սպասարկման օբյեկտ: Դրա համար անհրաժեշտ է փոփոխել նշված հողամասի նպատակային նշանակությունը, որի համար ներկայացվել է համապատասխան դիմում, , որը ներկայացվել է լիազոր մարմին։ Լիազոր մարմնից ստացվել է հողերի օգտագործման ժամանակավոր սխեմաների համաձայնեցման միջգերատեսչական հանձնաժողովի 2024 թվականի հունիսի 16-ի N 35 դրական եզրակացությունը։

Հողամասի նպատակային նշանակության փոփոխության համար հողամասի սեփականատերը համայնքի բյուջե պետք է վճարի հողամասի կադաստրային արժեքի տարբերությունը։ Մայակովսկի բնակավայրում տվյալ պահին հողամասի կադաստրային արժեքը կազմում է 2 887 500 (երկու միլիոն ութ հարյուր ութսունյոթ հազար հինգ հարյուր) դրամ։ Ելնելով վերոգրյալից առաջարկում եմ Աբովյան համայնքի Մայակովսկի գյուղում գտնվող 07-043-0103-0041 կադաստրային ծածկագրով 0.10 հեկտար մակերեսով գյուղատնտեսական նպատակային նշանակության այլ հողատեսքի նպատակային նշանակությունը փոփոխել բնակավայրերի նպատակային նշանակության հասարակական կառուցապատման հողամասի:

«Աբովյան համայնքի Մայակովսկի գյուղում գտնվող 07-043-0103-0041 կլադաստրային ծածկագրով հողամասի նպատակային նշանակությունը փոփոխելու մասին» Աբովյան համայնքի ավագանու որոշման նախագծի ընդունման առնչությամբ առաջանում է հողամասին հասցե տրամադրելու մասին համայնքի ղեկավարի որոշման ընդունման անհրաժեշտություն։

**ՀԱՄԱՅՆՔԻ ՂԵԿԱՎԱՐ՝ ԷԴՈՒԱՐԴ ԲԱԲԱՅԱՆ**